Tisztelt Partnerünk!

Kérem engedjék meg, hogy néhány fontos, cégünket is érintő kereskedelmi információt osszak meg Önökkel.

**1. Élelmiszerek allergén tartalmának feltüntetése**

Bizonyára már értesültek arról, hogy 2014. december 13.-tól egy új, az élelmiszerek forgalmazásával kapcsolatos Európai Uniós rendelet lép életbe. A 1169/2011/ EU rendelet előírja az élelmiszerek csomagolásán, azok allergén tartalmának kötelező feltüntetését 2014. december 13-tól.

**A csomagolt termékek esetében** a gyártó köteles erről gondoskodni, de a rendelet előírja a kereskedő felelősségét is, ha nyilvánvalóan észrevehető a tájékoztatási hiányosság pl. nincs címke. Azaz, megfelelően kiválasztott gyártó és forgalmazó esetén nyugodtak lehetünk és nincs további tennivalónk a csomagolt termékekkel.

**Azonban az előre nem csomagolt termékek**, pontosabban

* a csomagolatlan kenyér és pékáruk
* fornetti és egyéb helyben sütött csomagolatlan termékek
* töltelékáruk
* tömbsajtok
* cukrászsütemények

esetében a kereskedőnek kell biztosítani a fogyasztók részére a megfelelő tájékoztatást.

A fogyasztót tehát tájékoztatniuk kell arról, hogy az allergén információ elérhető az üzletben:

Hol? - könnyen észrevehető helyen, könnyen hozzáférhetően

Hogyan? - a gyártók által kiközölt allergén nyilatkozatokat, kinyomtatva, a

 termékkörök mellé jól látható helyre kihelyezve

Ki? - a személyzet bármely tagja, akit erre felkészítettek

Mikor? - a vásárlást megelőzően a fogyasztó kérésére.

A cégünk által forgalmazott összes töltelékáruról illetve tömbsajtról, honlapunkról letölthetőek a gyártói allergén nyilatkozatok:

http://www.kispatak2000.hu/AllergenNyilatkozatok

Javasoljuk Tisztelt Partnereinknek, hogy a munkatársakkal ismertessék a fenti változásokat, mivel az életbelépést követően a hatóságok nagy valószínűséggel ellenőrizni fogják a jelölések meglétét.

**2. FELIR hatósági nyilvántartás:**

További törvényi változás lép életbe 2015. január 1-től, mely szerint 2015. január 1-től kezdődően élelmiszerkereskedelmi forgalomba azon szállítók/gyártók termékei kerülhetnek, mely cégek a NÉBIH felügyeleti díj megfizetésével a 2015. január 1-vel hatályba lépő „FELIR” elektronikus hatósági nyilvántartásba kerültek. A nyilvántartásba kerüléssel minden cég egy úgynevezett FELIR azonosító számot kap.

A Kispatak 2000 Ker. Kft. FELIR azonosító száma: AA0003047.

Javasoljuk, hogy a későbbiekben kizárólag olyan szállítók termékeit forgalmazzák, melyektől megkapták, vagy már leellenőrizték az alábbi oldalon FELIR azonosítójukat:

http://portal.nebih.gov.hu/web/guest/felir-kereso

Bármilyen további kérdésük merül fel cégünkkel, a fenti jogszabályi változásokkal kapcsolatban, kérem keressenek bennünket bizalommal. Igyekszünk tudásunk legjavát nyújtva válaszolni, segíteni.

**3. Cégünk év végi munkarendje**

|  |  |  |  |
| --- | --- | --- | --- |
| **Nap** | **Dátum** | **Füszért áruszállítás** | **Tej-Töltelék szállítás** |
| **Hétfő** | 2014.12.22 | **NORMÁL**  | **NORMÁL**  |
| **Kedd** | 2014.12.23 | **NORMÁL** | **NORMÁL** |
| **Szerda** | 2014.12.24 | **NINCS** | **NORMÁL** |
| **Csütörtök** | 2014.12.25 | **NINCS** | **NINCS** |
| **Péntek** | 2014.12.26 | **NINCS** | **NINCS**  |
| **Szombat** | 2014.12.27 | **NINCS** | **NORMÁL** |
| **Vasárnap** | 2014.12.28 | **NINCS** | **NINCS** |
|  |
| **Hétfő** | 2014.12.29 | **NORMÁL**  | **NORMÁL**  |
| **Kedd** | 2014.12.30 | **NORMÁL** | **NORMÁL** |
| **Szerda** | 2014.12.31 | **NINCS** | **NORMÁL** |
| **2015** |
| **Csütörtök** | 2015.01.01 | **NINCS** | **NINCS** |
| **Péntek** | 2015.01.02 | **Vevőszolgálattal történő egyedi egyeztetés alapján van szállítás** | **NORMÁL**  |
| **Szombat** | 2015.01.03 | **NINCS** | **NINCS** |
| **Vasárnap** | 2015.01.04 | **NINCS** | **NINCS** |

Végezetül engedjék meg, hogy magam és a cégünk minden dolgozója nevében Kellemes Karácsonyi Ünnepeket és Boldog Új Évet Kívánjak!

Sárospatak, 2014. december 10.

 Valler Zoltán

 ügyvezető